**Mārtiņš Jakovļevs** (s. 4. toukokuuta 1991 Jēkabpils, Latvian SNT, Neuvostoliitto) on latvialainen jääkiekkopuolustaja, joka pelaa kaudella 2017–2018 latvialaisessa HK MOGO:ssa. Hän on pelannut urallaan myös Suomessa, Italiassa, Venäjällä, Kazakstanissa ja Slovakiassa.

Ura
---

### Seuraura

Jakovļevs on HK Liepājas Metalurgsin kasvatti. Hän siirtyi sieltä 16-vuotiaana SK Rīgaan kaudeksi 2007–2008, jolloin Jakovļevs pelasi ensimmäiset miesten pelinsä Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kaudella 2009–2010 Jakovļevs edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa.

Kaudeksi 2010–2011 Jakovļevs solmi KHL-sopimuksen Dinamo Riian kanssa. Elokuussa 2010 hänet siirrettiin kuitenkin HK Riian joukkueeseen, Venäjän nuorten sarjaan, MHL:ään. Jakovļevs oli tehoilla 4+20=24 joukkueen tehokkain puolustaja, kuten myös kaudella 2011–2012 tehoilla 3+26=29, joilla hän voitti pelipaikastaan huolimatta HK Riian sisäisen piste- ja syöttöpörssin. Jakovļevs vahvisti myös HK Juniors Riikaa Latvian liigan kevään 2012 pudotuspeleissä.

Elokuussa 2012 Jakovļevs ja Vitālijs Pavlovs lainattiin koko kauden 2012–2013 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Kaudeksi 2013–2014 hän siirtyi Italian Elite.A:ssa pelanneen HC Fassan riveihin. Kaudeksi 2014–2015 Jakovļevs siirtyi sieltä VHL-joukkue Južnyi Ural Orskiin. Kaudeksi 2015–2016 hän siirtyi jatkamaan VHL-uraansa kazakstanilaiseen Saryarka Karagandaan. 11 ottelun jälkeen Jakovļevs siirtyi Kazakstanin mestaruussarjan Aristan Temirtaun paitaan, josta hän siirtyi helmikuussa 2016 loppukaudeksi Slovakian toiseksi korkeimmalle sarjatasolla 1. hokejová liga SR:ssä pelanneen HC Nové Zámkyn riveihin. Joukkue voitti mestaruuden ja nousi kauden päätteeksi Extraligaan.

Kauden 2016–2017 Jakovļevs aloitti puolalaisessa GKS Katowicessa. Hän siirtyi kuitenkin jo lokakuussa Ukrainan jääkiekkoliigaan pelaamaan HK Donbassissa. HK Donbass voitti kauden päätteeksi Ukrainan mestaruuden. Kaudeksi 2017–2018 Jakovļevs palasi Latviaan HK MOGO:n joukkueeseen.

### Maajoukkueura

Jakovļevs pelasi alle 20-vuotiaiden MM-kilpailuissa vuosina 2010 ja 2011, joista jälkimmäisessä turnauksessa Latvia pelasi I-divisioonassa. Hän voitti A-lohkon kultaa ja turnauksen +/--tilaston lukemalla +7.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | SK Riika | Latvia I | 16 | 1 | 2 | 3 | 18 | - | - | - | - | - |
| 2008–2009 | SK Riika/LSPA | Latvia | 28 | 1 | 0 | 1 | 14 | - | - | - | - | - |
| 2009–2010 | Ozolnieki/Juniors | BLR-2 | 4 | 0 | 2 | 2 | 2 | - | - | - | - | - | JMM | 6 | 0 | 0 | 0 | 2 |
|  | Dinamo-Juniors Riika | BXL | 39 | 2 | 5 | 7 | 20 | - | - | - | - | - |
| 2010–2011 | HK Riika | MHL | 54 | 4 | 20 | 24 | 54 | 3 | 0 | 1 | 1 | 12 | JMMd1 | 5 | 0 | 2 | 2 | 2 |
| 2011–2012 | HK Riika | MHL | 60 | 3 | 26 | 29 | 32 | 5 | 0 | 2 | 2 | 6 |
|  | HK Juniors Riika | Latvia | - | - | - | - | - | 3 | 1 | 1 | 2 | 4 |
| 2012–2013 | Jokipojat | Mestis | 43 | 4 | 7 | 11 | 43 | 9 | 0 | 0 | 0 | 8 |
| 2013–2014 | HC Fassa | Italia | 38 | 2 | 10 | 12 | 24 | 1 | 0 | 0 | 0 | 0 |
| 2014–2015 | Jermak Angarsk | VHL | 36 | 1 | 8 | 9 | 8 | 8 | 0 | 0 | 0 | 0 |
| 2015–2016 | Saryarka Karaganda | VHL | 11 | 0 | 0 | 0 | 2 | - | - | - | - | - |
|  | Aristan Temirtau | Kazakstan | 15 | 1 | 8 | 9 | 6 | - | - | - | - | - |
|  | HC Nové Zámky | Slovakia I | 14 | 0 | 0 | 0 | 26 | - | - | - | - | - |
| 2016–2017 | GKS Katowice | Puola | 11 | 1 | 1 | 2 | 10 | - | - | - | - | - |
|  | HK Donbass | Ukraina | 28 | 7 | 9 | 16 | 18 | 11 | 0 | 3 | 3 | 4 |
| 1 kausi | yhteensä | Mestis | 43 | 4 | 7 | 11 | 43 | 9 | 0 | 0 | 0 | 8 |
| 1 kausi | yhteensä | BXL | 39 | 2 | 5 | 7 | 20 | - | - | - | - | - |
| 1 kausi | yhteensä | Italia | 38 | 2 | 10 | 12 | 24 | 1 | 0 | 0 | 0 | 0 |

Lähteet
-------

* Mārtiņš Jakovļevs The Internet Hockey Databasessa (englanniksi)
* Mārtiņš Jakovļevs *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Mārtiņš Jakovļevs *Elite Prospects*. Everysport Media Group AB.  (englanniksi)
2. ↑  Rudmanis, Didzis: Sotnieks stays in Riga, try-out players are signed (updated)  18.8.2010. Latvian Hockey News Report. Viitattu 29.8.2012. (englanniksi)
3. ↑  Jokipojat ja Dinamo Riika yhteistyöhön *Jatkoaika.com*.  16.8.2012. Jatkoaika r.y. Viitattu 29.8.2012.
4. ↑  Valeruz, Thomas: Un altro lettone alla corte di Kostner: arriva Jakovlevs  2.10.2013. HockeyClubFassa. Viitattu 3.10.2013. (italiaksi)
5. ↑  Balogh, Róbert: A lett Martins Jakovlevs és a cseh Adam Havlík erősíti az érsekújváriak csapatát  1.2.2016. HC Nové Zámky & eSports.cz, s.r.o.  Arkistoitu 16.8.2016. Viitattu 15.7.2016. (slovakiksi)